title: "L\u00e4\u00e4staal"
text: "L\u00e4\u00e4staal wiar en gr\u00fcnjmiat \u00fc\u00fcb't eilun Sal. Det miat as bluas f\u00f6r oonlun br\u00fckt wurden, an det al uun't juar 1777. Faan 1 l\u00e4\u00e4staal oonlun k\u00fcd ~ 1 l\u00e4\u00e4s fooder b\u00fcrgen wurd.\n 1 L\u00e4\u00e4staal wiar 9,46 Ar\nAn 1803 as det miat feranert wurden, auer so f\u00f6l oonlun onergingen as.\n 1 L\u00e4\u00e4staal = 36 Kwadrootrisen (iar: 45)\n 5 (4) L\u00e4\u00e4staal ~ 1 Deemels ~ 1/2 Hektaar\n\nAmerlun \nF\u00f6\u00f6r \u00e4\u00e4kerlun \u00fc\u00fcb a Nuurdfresk Eilunen as det miat amerlun br\u00fckt wurden. Det wiar di gr\u00fcnj, di f\u00f6r 1 amer (huuchsjiisk: 'Scheffel') siad lingd.\n 1 Amerlun wiar 4,79 Ar, amanbi 1/2 L\u00e4\u00e4staal\n 1 Amerlun = 18 Kwadrootrisen\n 10 Amerlun ~ 1 Deemels ~ 1/2 Hektaar\n\nDeemels \nDeemels of deemat wiar en gr\u00fcnjmiat faan gud en hualwen hektaar. Di n\u00f6\u00f6m komt uf faan 'dai' an 'miat' of 'miad'. 1 deemels g\u00e4\u00e4rslun k\u00fcd faan en guden maan uun 1 dai m\u00e4 a sen hauen wurd.\n\nRis \nEn ris wiar en miat f\u00f6r a lengde faan gud 5 meetern. En kwadrootris wiar det miat f\u00f6r en areaal faan gud 25 kwadrootmeetern.\n\nEi aueraal uun Euroopa wiar en ris likelung. Det ging faan 3,00 m bit 9,00 m. Uun Ingelun wiar 1 rod = 5\u00bd yard = 16\u00bd foot = 5,03 m, an det stemet m\u00e4't ris uun Nuurdfresklun gans gud auerian.\n\nLuke uk diar \n Yard\n\nNordfriislon\nGeometrii\nB\u00fc\u00fcrerei"